CELEX: 62021TN0688
Language: mt
Date: 2021-10-25 00:00:00
Title: Kawża T-688/21: Rikors ippreżentat fil-25 ta’ Ottubru 2021 – BNP Paribas Public Sector vs SRB

20.12.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 513/32
            
         
      Rikors ippreżentat fil-25 ta’ Ottubru 2021 – BNP Paribas Public Sector vs SRB
      (Kawża T-688/21)
      (2021/C 513/47)
      Lingwa tal-kawża: il-Franċiż
      
         Partijiet
      
      
         Rikorrent: BNP Paribas Public Sector SA (Pariġi, Franza) (rappreżentanti: A. Champsaur u A. Delors, avukati)
      
         Konvenut: Il-Bord Uniku ta’ Riżoluzzjoni
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla, abbażi tal-Artikoli 256 u 263 TFUE, id-deċiżjoni tas-SRB tat-13 ta’ Awwissu 2021 bir-Referenza srb.e.e4.co(2021)570897 inkwantu din irrifjutat il-ħlas lura tas-somom li jikkorrispondu għall-garanziji fi flus relatati mal-IPI (impenji ta’ pagament irrevokabbli) għas-snin 2015 sa 2021, bi ksur tal-Artikolu 7(3) tar-Regolament ta’ Implimentazzjoni 2015/81;
               
            
                  —
               
               
                  fir-rigward tal-kuntratti 2016-2021 u abbażi tal-Artikoli 272 u 340 TFUE:
                  
                              —
                           
                           
                              tiddikjara li s-SRB, billi rrifjuta li jħallas lura s-somom li jikkorrispondu għall-garanziji fi flus relatati mal-IPI għas-snin 2016 (inkluża) sa 2021(inkluża), kiser l-obbligu ta’ ħlas lura impost fuqu b’applikazzjoni tal-Klawżola 12.5 ta’ kull wieħed mill-Kuntratti għall-perijodi ta’ kontribuzzjoni 2016 sa 2021, li tipprevedi espressament l-applikazzjoni tal-Artikolu 7(3) tar-Regolament ta’ Implimentazzjoni 2015/81, u
                           
                        
                              —
                           
                           
                              tordna lis-SRB iħallas lura lir-rikorrenti s-somom li jikkorrispondu għall-garanziji fi flus miżmuma mis-SRB bi ksur tal-obbligi kuntrattwali tiegħu, kif ukoll l-ispejjeż, l-interessi moratorji u l-aċċessorji kollha ta’ kull tip relatati magħhom (jew, alternattivament, iħallas lir-rikorrenti dawn is-somom bħala danni li jikkorrispondu għall-ksur tal-imsemmija kuntratti);
                           
                        
            
                  —
               
               
                  prinċipalment għall-kuntratt 2015 u sussidjarjament għall-kuntratti 2016-2021, fir-rigward tar-responsabbiltà mhux kuntrattwali tas-SRB u abbażi tal-Artikolu 340 TFUE:
                  
                              —
                           
                           
                              tiddikjara li r-rifjut tas-SRB li jħallas lura s-somom li jikkorrispondu għall-garanziji fi flus relatati mal-IPI għas-snin 2015 sa 2021 (inkluża) jikkostitwixxi arrikkiment indebitu, u
                           
                        
                              —
                           
                           
                              tordna lis-SRB iħallas lura lir-rikorrenti l-imsemmija somom, miżmuma mis-SRB mingħajr ebda bażi legali, kif ukoll l-ispejjeż, l-interessi moratorji u l-aċċessorji kollha ta’ kull tip relatati magħhom;
                           
                        
            
                  —
               
               
                  tikkundanna lis-SRB għall-ispejjeż kollha.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka prinċipalment tliet motivi.
      
                  1.
               
               
                  L-ewwel motiv ibbażat fuq ksur tal-Artikolu 7(3) tar-Regolament ta’ Implimentazzjoni tal-Kunsill (UE) 2015/81 tad-19 ta’ Diċembru 2014 li jispeċifika kundizzjonijiet uniformi għall-applikazzjoni tar-Regolament (UE) Nru 806/2014 tal-Parlament Ewropew u tal-Kunsill fir-rigward tal-kontribuzzjonijiet ex ante għall-Fond Uniku ta’ Riżoluzzjoni (1) u tar-Regolament dwar il-Mekkaniżmu Uniku ta’ Riżoluzzjoni (MUR), minħabba li d-deċiżjoni tal-Bord Uniku ta’ Riżoluzzjoni tikser l-Artikolu 7(3) tar-Regolament ta’ Implimentazzjoni 2015/81 li jipprevedi espressament li l-impenji ta’ pagament irrevokabbli tal-istituzzjonijiet li ma jaqgħux iktar taħt il-kamp ta’ applikazzjoni tar-Regolament (UE) Nru 806/2014 tal-Parlament Ewropew u tal-Kunsill tal-15 ta’ Lulju 2014 li jistabbilixxi regoli uniformi u proċedura uniformi għar-riżoluzzjoni tal-istituzzjonijiet ta’ kreditu u ċerti ditti tal-investiment fil-qafas ta’ Mekkaniżmu Uniku ta’ Riżoluzzjoni u Fond Uniku għar-Riżoluzzjoni u li jemenda r-Regolament (UE) Nru 1093/2010 (2) huma annullati u li l-garanziji li għalihom dawn huma suġġetti huma mħallsa lura.
               
            
                  2.
               
               
                  It-tieni motiv ibbażat fuq żball ta’ liġi li l-Bord Uniku ta’ Riżoluzzjoni wettaq billi ried japplika għall-impenji ta’ pagament irrevokabbli l-Artikolu 70(4) tar-Regolament MUR filwaqt li dan jirrigwarda biss il-kontribuzzjonijiet ex ante fi flus u l-Bord Uniku ta’ Riżoluzzjoni jfixkel il-kontribuzzjonijiet fi flus mal-garanziji fi flus relatati mal-impenji ta’ pagament irrevokabbli.
               
            
                  3.
               
               
                  It-tielet motiv ibbażat fuq ksur tad-dispożizzjonijiet kuntrattwali li jorbtu lir-rikorrenti mal-Bord Uniku ta’ Riżoluzzjoni li jwassal għar-responsabbiltà kuntrattwali ta’ dan tal-aħħar. Ir-rikorrenti tqis fil-fatt li r-rifjut tal-Bord Uniku ta’ Riżoluzzjoni li jħallas lura s-somom li jikkorrispondu għall-garanziji fi flus relatati mal-impenji ta’ pagament irrevokabbli għas-snin 2016 sa 2021 jikkostitwixxi ksur tal-imsemmi kuntratt.
                  Ir-rikorrenti tinvoka wkoll motiv sussidjarju għall-kuntratti 2016-2021. Hija ssostni, f’dan ir-rigward, li r-rifjut tal-Bord Uniku ta’ Riżoluzzjoni li jħallas lura s-somom li jikkorrispondu għall-garanziji fi flus relatati mal-impenji ta’ pagament irrevokabbli għas-snin 2015 sa 2021 jikkostitwixxi arrikkiment indebitu tal-Bord Uniku ta’ Riżoluzzjoni.
               
            
         (1)  ĠU 2015, L 15, p. 1.
      
         (2)  ĠU 2014, L 225, p. 1.